stanford-oval/wikipedia huggingface dataset:
גרניים

| גרניים |
| --- | --- |
 Geranium pratense מתורבת
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: גרנאים
משפחה:: גרניים
שם מדעי
 Geraniaceae ‏ז'יסייה, 1789
גֵּרָנִיִּים (שם מדעי: Geraniaceae) היא משפחה של צמחים עשבוניים חד-שנתיים או רב-שנתיים או לעיתים רחוקות בני שיח או שיחים. המשפחה שייכת לסדרת הגרנאים והיא כוללת 7 סוגים ו-815 מינים. רובם (796 מינים) משתייכים ל-4 סוגי הבר והנוי בישראל. לשלושת האחרים אין נציגים בישראל. רוב המינים נפוצים באזורים בעלי אקלים ממוזג וסובטרופי, באזורים הסמוכים לקו המשווה וכן בדרום אפריקה. עם זאת יש מינים טרופיים ואף מדבריים (מיני בהק) במשפחה.
בצמחיית הבר של ישראל וסביבתה מיוצגת המשפחה על ידי 3 סוגים ו-29 מינים: גרניון (9 מינים), מקור-חסידה (18 מינים) ובהק (2 מינים). בצמחיית הנוי והתרבות, המשפחה מיוצגת על ידי מינים רבים מהסוג פלרגוניום.
מקור השם

שם המשפחה גרניים הוא תעתיק השם הלועזי "Geranium" שמקורו מהמילה היוונית "γέρανος" (geranos), שפירושה "עגור". השם מתייחס לצורת הפרי של הצמח, שמזכירה מקור של עגור. לעומת זאת, השם "Pelargonium" (פלרגון) נגזר מהמילה היוונית "πελαργός" (pelargos), שפירושה "חסידה", וגם כאן השם מתייחס לצורת הפרי הדומה למקור של חסידה.
בתחילה, השם "מקור האנפה" ניתן לסוג Geranium במילון "ילקוט הצמחים" (הערה 427) משנת 1930, בהתבסס על השמות הלועזיים, אך השם המוצע לא התקבל במילון "צמחי ארץ ישראל – שמות המשפחות והסוגים" משנת 1946. במקום זאת, נבחר השם "גרניים" כשם המשפחה (סעיף 397), והשם "גרניון" (סעיף 398) נבחר כתעתיק השם המדעי של הסוג.
מאפיינים

משפחת הגרניים (Geraniaceae Juss) כוללת בעיקר צמחים עשבוניים, חד-שנתיים או רב-שנתיים, כאשר מקצתם מעוצים בבסיסם. למרות שחלק מהמינים הם בני שיח או שיחים, הרוב המכריע הם עשבים בעלי גבעולים ועלים שעירים. פרחיהם מורכבים מחמישה עלי כותרת הנושרים לאחר הפריחה וחמישה עלי גביע שאינם נושרים. הלוואים קיימים, וכן פטוטרות העלים.
העלים מסורגים או נגדיים, פשוטים או מורכבים. כאשר הם העלים מורכבים, העלים מחולקים-מנוצים (טרף העלה מחולק לאונות עד לעורקו המרכזי או הבסיס) או מחולקים בצורת כף יד (האונות מגיעות עד לעורק הראשי, כך שכל האונות יוצאות כמעט מנקודה אחת).
הפרחים דו-מיניים, סימטריים ("נכונים") או כמעט סימטריים.
הגביע מורכב מ-5 עלים מפורדים. הכותרת בעלת 5 עלים מפורדים. מספר האבקנים נע בין 5 ל-15 אבקנים, כולם או קצתם בעלי מאבקים ו-5 עמודי שחלה.
השחלה עילית, מורכבת מ-3 עד 5 עלי שחלה שיוצרים עמוד מרכזי בהמשכה של מצעית הפרח וכוללת 3 עד 5 מגורות, כשבכל מגורה אחת או שתי ביציות. עלי השחלה מאוחים ויוצרים עמוד (ציר) מרכזי בהמשכה של מצעית הפרח. פרודות הפרי בעלות 1–2 זרעים.
הפרי הוא מפרדת שנפרדת בהבשלתה ל-3 עד 5 פרודות הניתקות מהעמוד המרכזי הנפתחות בצידן הפנימי, המופנה אל העמוד (במיני גרניון) או אינן נפתחות כל עיקר (במיני מקור-חסידה ובהק). פרודות הפרי בעלות אחד או שני זרעים.
סוגים במשפחה

משפחת הגרניים כוללת 7 סוגים ו-815 מינים. בצמחיית הבר של ישראל וסביבתה מיוצגת המשפחה 30 מינים המשויכים ל-3 סוגים: גרניון, מקור-חסידה ובהק. בצמחיית הנוי והתרבות מיוצגת המשפחה על ידי מינים רבים מהסוג פלרגוניום.
בַּהַק (Monsonia) הוא סוג צמחים עשבוניים חד-שנתיים או רב-שנתיים, שעירים הדומים למקור-חסידה. בסוג זה 26 מינים בעולם, ומתוכם גדלים בישראל שני מינים מדבריים, חד-שנתיים או רב-שנתיים בני חלוף וקצרי חיים. שני המינים בַּהַק צחור (Monsonia nivea) ובַּהַק עַקְרַבִּי (Monsonia heliotropioides) נדירים מאוד. סימן ההיכר המבדיל בין מיני הבהק למיני מקור-חסידה הוא במספר האבקנים: לבהק ישנם 15 אבקנים, שכולם נושאי מאבקים, בעוד שלמקור-חסידה יש 10 אבקנים, שמתוכם רק 5 נושאי מאבקים. להרחבה ראו בערך בהק.
גרניון (Geranium) הוא סוג של צמחים עשבוניים חד-שנתיים או דו-שנתיים ורב-שנתיים, לעיתים רחוקות בני שיח (לא בישראל) במשפחת הגרניים. בסוג 362 מינים מהם 9 בישראל. על ההבדלים ראו בפרק מאפיינים או ראו ערך מורחב.
פלרגוניום (Pelargonium) - בסוג 286 מינים בעולם מהם משמשים כצמחי תרבות ונוי בישראל.
מקור-חסידה (Erodium) הוא סוג של צמחים עשבוניים חד-שנתיים, דו-שנתיים או רב-שנתיים במשפחת הגרניים. הסוג כולל כ-121 מינים, מהם 18 גדלים בר בישראל. על ההבדלים ראו לעיל או ראו ערך מורחב.
California macrophylla - מין יחיד בסוגו הגדל בר במערב צפון אמריקה, במדינות: אריזונה, קליפורניה, מקסיקו צפון מערב, נבאדה, אורגון, יוטה. מין זה הופרד מן הסוג מקור-חסידה רק בשנת 2002.
Hypseocharis הוא סוג הכולל 6 מינים. מרבית המינים הם צמחים רב-שנתיים הגדלים בעיקר בבתי גידול הרריים טרופיים. יוצא דופן הוא המין Hypseocharis malpasensis, שגדל במדבריות או בבתות-ספר - סביבות טבעיות המאופיינות בצמחיית שיחים נמוכים המתפתחות באזורים בעלי אקלים יבש למחצה - במרכז ובדרום בוליביה.
Sarcocaulon הוא סוג צמחים הכולל 13 מינים, הנפוצים בעיקר בבתי גידול מדבריים ושיחיות יבשות. התפוצה הטבעית של הסוג משתרעת מאנגולה שבדרום-מערב אפריקה, דרך נמיביה ועד דרום אפריקה (פרובינציות הכף ומדינת החירות (Free State)). כל המינים בסוג הם בני-שיח או שיחים סוקולנטיים, בעלי יכולת לאגור מים ברקמותיהם, מה שמאפשר להם לשרוד ולהתפתח בתנאי יובש קשים באזורים אלו. .
הערות שוליים

↑  Geraniaceae Juss, POWO plants of the World Online. Published on the Internet, ‏2-4-2024
↑  Geraniaceae Juss, WFO: World Flora Online. Published on the Internet, ‏18-7-2023
1 2  גרניים, באתר צמחיית ישראל וסביבתה
1 2 3 4  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 215-7
1 2  מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 272-6
1 2  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 381-390
↑  .Geranium L, WFO: World Flora Online. Published on the Internet, ‏12-2023
↑  .Geranium Tourn. ex L, POWO plants of the World Online. Published on the Internet, ‏4-2024
↑  Erodium L'Hér, POWO plants of the World Online. Published on the Internet
↑  Erodium L'Hér, WFO: World Flora Online. Published on the Internet, ‏12-2023
↑  מקור-חסידה, באתר צמחיית ישראל וסביבתה
↑  California macrophylla, POWO plants of the World Online. Published on the Internet, ‏2-4-2024
| --- | --- |
בקרת זהויות :  NLI: 987007543691505171  BnF: cb12255694v (data)  GND: 4183425-2  LCCN: sh86001562  NKC: ph262461 
פרח של מקור-חסידה חלמיתי
יחסי מין בעמידה

איור המתאר גבר ואישה מבצעים סקס בעמידה
יחסי מין בעמידה היא תנוחה מינית במהלכה הגבר חודר אל איבר מינה של האישה תוך כדי שהוא עומד, כשלרוב היא תלויה עליו, יושבת על משטח גבוה, או צמודה אל הקיר. ביפן היא מכונה בתור תנוחת "Ekiben", על שמה של קופסת אוכל הנמכרת בתחנות רכבת ביפן.
התנוחה יכולה להתבצע גם כשהאישה מפנה את גבה לגבר
תנוחה זו מאפשרת קשר עין בין בני הזוג, וחדירה עמוקה. עם זאת, מספר מחקרים מצביעים על כך שיחסי מין בעמידה עלול לגרום ללחץ דם גבוה ואף לשבץ מוחי.
ראו גם

דוגי סטייל
69 (תנוחה)
תנוחת כפיות
הערות שוליים

↑  Rachel Shatto, 6 Standing Sex Positions To Try If You Want To Switch Things Up, Elite Daily, ‏3 במאי 2019
↑  טלי סיביאר, משעמם במיטה? 8 תנוחות שיעשו את העבודה גם אם אתם לא נדיה קומנצ'י, באתר חדשות 13, 11 במרץ 2021
↑  Gabrielle Kassel, How to Have Sex Standing Up (Without Throwing Out Your Back), Greatist, ‏4 בינואר 2021
↑  Who needs a gym when you have Chocoball's 'station bento' sexercise workout? :: JapanAddicted! :: Supporting the foreign community in Japan - and all those who graciously put up with us!, web.archive.org, ‏2008-04-24
↑  Jslang.com - The World's Largest Japanese Slang Database, web.archive.org, ‏2012-04-25
↑  管理人, 男が憧れる体位「駅弁」女の子は気持ち良いの？やり方・参考エロ動画, はてながーる - 大人のためのアダルト情報サイト, ‏1 בנובמבר 2020
↑  Zachary Zane, The 13 Best Positions to Have Sex Standing Up, Men's Health, ‏NaN בundefined NaN
↑  Jasmine Arku, Why standing during sex can cause stroke, Graphic Online, ‏5 באפריל 2022
↑  Andreas Kamasah, Sex is good but standing while having it can cause stroke – Expert warns, Pulse Ghana, ‏4 באפריל 2022
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
פיודיפאי

פליקס ארוויד אולף שלברג (בשוודית: Felix Arvid Ulf Kjellberg; נולד ב-24 באוקטובר 1989), המוכר יותר בכינויו האינטרנטי פיודיפאי (PewDiePie), הוא יוטיובר שוודי. רוב סרטוניו הם סרטוני משחק (גיימינג) אך הוא מתנסה במגוון סגנונות שונים של סרטונים. החל מאוגוסט 2013, ערוץ היוטיוב שלו הוא הערוץ הפרטי השני בגודלו מבחינת כמות מנויים בעולם, כאשר מלפניו היוטיובר "MrBeast" עם 302 מיליון מנויים (נכון ל-14 ביולי 2024). נכון לפברואר 2024 לערוץ שלו יש מעל 111 מיליון משתמשים רשומים, לסרטון הנצפה ביותר שלו יש מעל 300 מיליון צפיות, ויש לו מעל 29 מיליארד צפיות באופן מצטבר. נכון ל-9 במאי 2024, פיודיפאי פרסם סך הכל 4,779 סרטונים בערוץ, כאשר 27 מתוכם הם סרטונים מסוג YouTube Shorts.
ביוגרפיה

פליקס נולד וגדל בגטבורג, שוודיה. בשנת 2008 סיים את לימודיו באוניברסיטת צ'למרס לטכנולוגיה. לאחר מכן הוא החל בלימודיו בתחום הכלכלה התעשייתית והניהול הטכנולוגי באוניברסיטת "Chalmers University of Technology", אך הוא עזב את האוניברסיטה לטובת קריירת היוטיוב שלו בשנת 2011. ב-19 באוגוסט 2011 התחיל לצאת עם מרציה ביסונין מאוחר יותר עבר לגור באיטליה עם חברתו האיטלקית (מרציה) (אנ') (באיטלקית: Marzia Bisognin‏; נולדה ב-21 באוקטובר 1992), אשר גם לה היה עד אוקטובר 2018 ערוץ יוטיוב בשם "Marzia". בשנת 2013 הם עברו לממלכה המאוחדת ובשנת 2022 בני הזוג עברו לטוקיו שביפן. באפריל 2018 התארסו וב-19 באוגוסט 2019 התחתנו. מרציה שינתה את שמה למרציה שלברג אחרי החתונה.
פיודיפאי פתח את ערוץ היוטיוב שלו באפריל 2010. ב-2012 הערוץ החל לגדול, הגיע למיליון עוקבים ב-11 ביולי, ובספטמבר ל-2 מיליון. בפברואר 2012 פיודיפאי השתתף בתחרות "מלך הרשת" (King of the Web). הוא הפסיד בתחרות, אך זכה בתואר "מלך המשחקים של האינטרנט". את כספי הזכייה תרם לקרן העולמית לשימור חיות הבר. פיודיפאי גם דיבר בוועידת Nonick באוקטובר 2012, דורג כערוץ היוטיוב מספר 1 וב-20 באוגוסט 2013 הוכרז כיוטיובר בעל מספר הרשומים הגבוה ביותר.
באפריל 2013 מספר העוקבים לערוצו של פיודיפאי גדל ל-6 מיליון. בהמשך, זכה בפרס המופע החברתי הפופולרי ביותר, וכמו כן גם בפרס ה-Swedish Social Star. ביוני 2013 הערוץ גדל ל-8 מיליון עוקבים. במהלך 2012 ו-2013 הערוץ היה בין ערוצי היוטיוב אשר צברו הכי הרבה עוקבים, ובסוף אוקטובר 2013, מספר הרשומים של הערוץ הגיע ל-15 מיליון.
בדצמבר 2014 הופיע פיודיפאי בתפקיד עצמו בסדרת הטלוויזיה "סאות' פארק" בשני פרקי סיום העונה ה-18, הפרק היה פרודיה על תופעת הפרשנים ביוטיוב, כמו פיודפאי עצמו. אף על פי שהסדרה היא סדרת אנימציה מצוירת, הוא הופיע מצולם, ולא מצויר בפינת המסך, בדומה לאופן בו הוא מופיע בערוץ היוטיוב שלו. באותו חודש הוציא פיודיפאי משחק לאנדרואיד ול-iOS הנקרא "PewDiePie: The Legend of the BroFist" שבו מופיעים עמיתיו מיוטיוב מארקיפלייר וג'קספטיקאיי. משחק זה פותח מאוחר יותר למשחק למחשב האישי. כמו כן כתב גם ספר בשם "This Book Loves You" שיצא לאור לקראת סוף 2015. בתחילת פברואר 2016, סדרה בשם "Scare PewDiePie - הפחידו את פיודיפאי" החלה לצאת בערוץ שלו, סדרה שצולמה ב-2015. הסדרה מראה בכל פרק רמה שונה שבה פיודיפאי עובר משימות, בעיקר בהשראת משחקים ששיחק בעבר. הסדרה צולמה בחסות YouTube Red.
בנובמבר 2016 צולמה העונה השנייה של "Scare Pewdiepie" בלוס אנג'לס, אך בוטלה בעקבות טענות שהוא אנטישמי לאחר העלאת כמה סרטונים בעייתיים.
ב-29 בספטמבר 2016 יצא משחק נוסף וחינמי לאנדרואיד ול-iOS של פיודיפאי הנקרא "PewDiePie's Tuber Simulator".
ב-19 באוגוסט 2019 התחתן עם מרציה שלברג.
בדצמבר 2019 הודיע על לקיחת פסק זמן מיוטיוב ובינואר 2020 חזר לפעילות.
בשנת 2019 סרטון שלו בו שותף שירו של Cr1TiKaL נכלל ברשימת YouTube Rewind 2019.
ב-14 בנובמבר 2022 אחרי כמעט עשור שבו פליקס נחשב ליוטיובר הגדול בעולם היוטיובר "MrBeast" עקף אותו עם 111 מיליון מנויים. ב-2023 נולד בנו הבכור.
ביוגרפיה > סגנון הערוץ

פיודיפאי התחיל את הערוץ שלו והתפרסם כערוץ גיימינג, שבו הוא שיחק במגוון משחקים תוך שהוא מעיר הערות לגביהם ומתבדח. הוא התפרסם כמי שמשחק במשחקי אימה כגון "Amnesia: The Dark Descent" ובמשחקים אחרים כגון "Happy Wheels". בנוסף לכך, פיודיפאי החל סדרת ולוגים (יומני וידאו) שבועיים בשם "Fridays With Pewdiepie" בספטמבר 2011, שבה הוא מקיים אינטראקציה עם הצופים. לקראת סוף שנת 2015, הפחית בפרסום סרטונים על משחקי וידאו והחל לפרסם יותר סרטונים הקשורים למדיה, שבהם סרטוני ביקורת וסרטונים קומיים, שבהם הוא מדבר על נושא כלשהו או צופה ומגיב על מדיה באינטרנט. נכון ל-2019, הסרטונים האלה הם עיקר הערוץ שלו, אך הוא ממשיך לשחק ולהעלות סרטונים של משחקי וידאו בחלק מהזמן.
נכון לאמצע 2020, לפיודיפאי יש שלוש פינות ראשיות בערוץ:
(LWIAY (Last Week I Asked You – פינה בה פיודיפאי מגיב למדיה ולממים שהצופים שלו מעלים לסאברדיט r/PewdiepieSubmissions. הסדרה הזאת היא הגרסה הנוכחית של "Fridays With Pewdiepie", שכן שתיהן מבוססות על אותו הרעיון של אינטראקציה עם הצופים. שם הפינה הוא פרודיה על הפינה הקבועה YIAY של היוטיובר האמריקני ג'ק דאגלס.
Meme Review – פינה בה הוא מסקר את הממים העדכניים ברשתות החברתיות ומדרג אותם.
Subreddit Review - פינה בא הוא מסקר סאברדיטים שונים ברדיט.
ביוגרפיה > פעילות צדקה

פיודיפאי מעורב בפעילות צדקה בארגון "הקרן העולמית לשימור חיות הבר" ובארגון "בית החולים המחקרי על שם הקדוש תדיאוס".
בשנת 2013, לכבוד הגעת הערוץ שלו ל-10 מיליון רשומים, הוא החל גם פעילות צדקה שבה הוא גייס כסף לארגון Charity: Water על מנת לאפשר לאנשים במדינות מתפתחות גישה למים נקיים. סך כל התרומות הגיע לכמעט 450 אלף דולר. בשנת 2016 עשה פעילות נוספת למען הארגון הזה וגייס כ-150 אלף דולר.
בשנת 2014, לכבוד 25 מיליון רשומים, החל פעילות צדקה בשם "הצילו את הילדים" (Save the Children), שבה הוא ומעריציו תורמים כספים לילדים בכל העולם. סך התרומות הגיע לכ-340 אלף דולר.
בדצמבר 2016, פיודיפאי וחבריו ערכו התרמה לכבוד חג המולד בשם "Cringemas" למען Product Red, במטרה לתרום למיגור של איידס במדינות עולם שלישי. סך התרומות הגיע לכ-1.3 מיליון דולר.
בעקבות הגדילה המשמעותית שלו ברשומים בעקבות קרב הרשומים נגד ערוץ היוטיוב של החברה ההודית טי סיריז (T-Series) בסוף 2018, פיודיפאי החליט לקיים התרמה למען ארגון הצדקה Child Rights and You כנגד העבדת ילדים בהודו. פיודיפאי גייס כ-239 אלף דולר ביום אחד וכ-246 אלף דולר בסך הכול.
באמצע שנת 2020 הודיע פיודיפאי שיתחיל לגייס כסף מהרשמות מעריציו כחברי מועדון לערוץ וכל חודש יתרום אותו לעמותה אחרת. בחודש אוגוסט של אותה שנה, תרם פיודיפאי מעל 100,000 דולרים לנפגעי הפיצוץ בלבנון, עוד עשרות אלפי דולרים לאנשים הרעבים בתימן ועוד הרבה.
ביוגרפיה > טענות לאנטישמיות

סרטונים אחדים שהעלה פיודיפאי הוגדרו כבעלי מסרים אנטישמיים על ידי מספר כלי תקשורת. ב-11 בינואר 2017 העלה סרטון בו הוא סוקר את האתר Fiverr - בסרטון הוא משלם לצמד אנשים הודים כדי שירקדו עם שלט שבו כתוב "מוות לכל היהודים". בסרטון אחר מ-22 בינואר 2017 הוא משלם לנותן שירות אחר באתר (שחקן שלבוש כמו ישו) שיגיד "היטלר לא עשה שום דבר רע". בעקבות הסרטונים התפרסם תחקיר של וול סטריט ג'ורנל שמצא בערוץ של פיודיפאי סרטונים נוספים עם מסרים אנטישמיים. בהמשך הכריזו חברת וולט דיסני ויוטיוב כי הן מבטלות את שיתוף הפעולה איתו. פיודיפאי התנצל בסרטון תגובה וטען שמדובר בהומור בלבד ובבדיחה שלא בטעם טוב והבהיר שהוא אינו תומך בעמדות פוגעניות, בנוסף טען שמדובר במתקפה מתוכננת של המדיה המסורתית שנלחמות באמצעי התקשורת החדשים כדוגמת יוטיוב (בגלל חשש מהפופולריות העולה שלהם). בעקבות הפרשה התגייסו יוטיוברים לטהר את שמו בהם הפרשן היהודי-אמריקני דייב רובין (אנ'), הסטנדאפיסט היהודי-שוודי אהרון פלאם (אנ') והיוטיובר היהודי-אמריקני איתן קליין (אנ').
ב-16 באוגוסט 2017, לאחר המפגן הנאו-נאצי בשארלטסוויל, פרסם פיודיפאי סרטון נוסף בו הודיע שיפסיק להזכיר נאצים בסרטונים שלו. פיודיפאי נימק את החלטתו בכך שלא חשב שעדיין קיימים נאצים בחברה של היום, ושבסך הכול היה מדובר בבדיחות. לאחר שצפה בהם הוא החליט שהוא לא מעוניין להתבדח כך יותר.
ב-9 בדצמבר 2018, פיודיפאי העלה סרטון שבו ציין 28 ערוצים קטנים שחשב שמגיע להם יותר פרסום, כשאחד מהערוצים האלה נהג להשתמש בבדיחות גזעניות ואנטישמיות בחלק מהסרטונים. התגובה לכך בקרב התקשרות הממוסדת הייתה חריפה, והיא האשימה אותו בשנית שהוא מוביל את המעריצים שלו לתוכן רדיקלי ומקצין. פיודיפאי חתך את הקטע שבו הוא ממליץ על הערוץ מהסרטון, והסביר שאם היה יודע שהערוץ מכיל תוכן גזעני הוא לא היה מכיל אותו בסרטון מלכתחילה, כיוון שרצה להרחיק את עצמו מתוכן נאצי מאז המקרה הקודם שלו ב-2017. פיודיפאי טען כי הוא לא היה יכול לסקור את כל היסטוריית הסרטונים של כל 28 הערוצים שהמליץ עליהם, ושהוא המליץ על הערוץ הזה בגלל סרטוני הביקורת שהערוץ מכין על סדרות טלוויזיה, שהם עיקר התוכן בערוץ שלו. יותר מכך, פיודיפאי טען שהאנשים שבאמת צופים בו יודעים שהכתבות האלה משקרות, ושכתבות שקריות כאלה תורמות לאנטישמיים אמיתיים יותר משהן פוגעות בהם.
ב-2019 מבצע הטבח בקרייסטצ'רץ' קרא להירשם לערוץ של פיודיפאי בעקבות מסריו הגזעניים לפני שיצא לטבח, פיודיפאי התנער מהאמירה ופרסם הודעת הזדהות עם קורבנות הטבח.
ביוגרפיה > ביקורת

אנדרו ולנשטיין ממגזין וראייטי תיאר את הסרטונים כ"טיפשות אגרסיבית" ו"ברבורים מטורפים". רוב ווקר מיאהו! ייחס לפיודיפאי "פופולריות לא שפויה".
בסקר פופולריות של מגזין וראייטי שנערך בשנת 2014 בקרב בני 13–18 בארצות הברית, הגיע פיודיפאי למקום השלישי, לאחר סמוש והאחים פיין.
ביוגרפיה > התחרות עם טי סיריס

נכון לאוקטובר 2023, ערוץ היוטיוב של פיודיפאי הוא הערוץ השישי הגדול ביותר בעולם מבחינת מספר רשומים. במקום הראשון נמצא ערוץ של חברת מוזיקה הודית בשם טי סיריס (באנגלית: T-Series). הפרש הרשומים בין טי סיריס לפיודיפאי, נכון ל-27 באוקטובר 2023, הוא כ-141 מיליון רשומים, כאשר טי-סיריס עוקפים את פיודיפאי.
פיודיפאי הוציא ב-5 באוקטובר 2018 דיס המכוון נגד טי סיריס, ושמו הוא 'Bitch Lasagna' (בתרגום חופשי: 'לזניה כלבה') - הסרטון הכי נצפה שלו. בסוף 2018, פיודיפאי החליט לקיים התרמה למען ארגון הצדקה Child Rights and You כנגד העבדת ילדים בהודו, וגייס כ-239 אלף דולר ביום אחד וכ-246 אלף דולר בסך הכול.
ב-31 במרץ 2019 הוציא שיר בשם 'Congratulations' (בתרגום חופשי: 'מזל טוב', 'ברכות') לאחר שטי סיריס עקפו אותו. נכון לאוקטובר 2023, לשיר יש 232 מיליון צפיות והוא הסרטון השני הכי נצפה של פיודיפאי.
הערות שוליים

↑  סטטיסטיקות פיודיפאי, באתר SocialBlade
↑  Yanna Berman Erez, PewDiePie YouTube Stats and Analytics, ThoughtLeaders, ‏27 לפברואר, 2023
↑  Marianne Garvey, PewDiePie and Marzia Bisognin marry after dating for eight years, CNN, ‏20 באוגוסט 2019
↑  PewDiePie quits YouTube saying he's too tired to go on, mirror.co.uk, ‏15 בדצמבר 2019 (באנגלית)
↑  פלייליסט הסדרה "Fridays With Pewdiepie", באתר יוטיוב
↑  סרטון בקשת התרומות לקמפיין המים, באתר יוטיוב, 12 ביולי 2013
↑  דף קמפיין המים של 2013 באתר ארגון הצדקה
↑  דף קמפיין המים של 2016 באתר ארגון הצדקה
↑  סרטון בקשת התרומות ל"הצילו את הילדים", באתר יוטיוב, 21 במרץ 2014
↑  דף התרומות ל"הצילו את הילדים", באתר Indiegogo
↑  "50 MILLION", באתר יוטיוב, 16 בדצמבר 2016
1 2  סרטון בקשת התרומות ל-CRY באתר יוטיוב, 3 בדצמבר 2018
1 2  Pewdiepie raises 239,000$ for CRY India in a day!‎, באתר DB פוסט, 5 בדצמבר 2018
↑  Wall Street Journal, Disney Cuts Ties to YouTube Superstar PewDiePie, ‏14.2.2017
↑  Aja Romano, YouTube’s most popular user amplified anti-Semitic rhetoric. Again., Vox, ‏Dec 13, 2018
↑  Julia Alexander, PewDiePie gives shout out to hateful, anti-Semitic YouTube channel, The Verge, ‏Dec 10, 2018
↑  The Guardian, YouTube star PewDiePie posts antisemitic content, ‏Tue 14 Feb 2017
↑  הסרטון שהועלה שוב ע"י משתמש אחר לאחר שנמחק, הקטע המדובר הופיע בדקה 11:27, הסרטון נמחק ע"י יוטיוב
↑  Disney Severs Ties With YouTube Star PewDiePie After Anti-Semitic Posts, Wall Street Journal, ‏Feb. 14, 2017
↑  ynet, בגלל סרטונים אנטישמיים: דיסני ניתקה קשר עם כוכב היוטיוב הפופולרי בעולם, באתר ynet, 14 בפברואר 2017
↑  ynet, "התקשורת תוקפת" ואצבע משולשת: כוכב הרשת על סערת האנטישמיות, באתר ynet, 18 בפברואר 2017
↑  The Rubin Report (2017-06-05), PewDiePie and Free Speech in Sweden (Aron Flam Pt. 2), נבדק ב-2017-07-05
↑  h3h3Productions (2017-02-14), Is PewDiePie a Racist?, נבדק ב-2017-07-05
↑  PewDiePie (2017-08-16), I guess this needed to be said., אורכב מ-המקור ב-2017-08-16, נבדק ב-2017-10-13
↑  Romano, Aja (2018-12-13), PewDiePie’s ties to white supremacy spell serious trouble for the future of YouTube, אורכב מ-המקור ב-2018-12-14
↑  "My Response S02E01", באתר יוטיוב, 17 בדצמבר 2018
↑  אושרי אלקסלסי, הקרב בין ערוצי היוטיוב הגיע לטבח בניו זילנד, באתר ynet, 17 במרץ 2019
↑  Survey: YouTube Stars More Popular Than Mainstream Celebs Among U.S. Teens, באתר מגזין וראייטי, 5 באוגוסט 2014
| --- | --- |
בקרת זהויות :  PLWABN: 9810574786905606  BIBSYS: 1450443203849  BNE: XX5540506  BnF: cb170139503 (data)  ISNI: 0000 0004 5655 5013  LCCN: no2015147402  MusicBrainz: 659e888d-5386-4cdc-a076-65d0906bef8c  NKC: kv2016900291  SELIBR: 389320  SUDOC: 193399865  VIAF: 377144783114296879814   WorldCat (עם VIAF): 377144783114296879814
טורניר המאסטרס (גולף)

| --- | --- |

 ענף:  גולף
 תאריך ייסוד:  1933
 מדינות משתתפות:  ארצות הברית ארצות הברית
 עיר מארחת:  Augusta National Golf Club 
 זוכה:  ג’ון ראם (זכייה ראשונה)
 הכי הרבה זכיות:  ג'ק ניקלאוס (6)
 www.masters.com
 
 קואורדינטות:  33°30′09″N 82°01′12″W﻿ / ﻿33.5025°N 82.02°W﻿ / 33.5025; -82.02
 he
 
טורניר המאסטרס (מחוץ לארצות הברית מכונה לעיתים מאסטרס ארצות הברית) הוא אחת מארבע אליפויות הגולף הבכירות לגברים (אנ'). הטורניר נערך בשבוע המלא הראשון של אפריל, והוא טורניר הגולף המקצועי הראשון שמתקיים בכל שנה. בניגוד לאליפויות הגדולות האחרות, המאסטרס מתקיים מדי שנה באותו מקום, מועדון גולף פרטי בעיר אוגוסטה, ג'ורג'יה, ארצות הברית. המסלול קטן יותר מאלו של אליפויות גדולות אחרות, כי הטורניר הוא למוזמנים בלבד, וההשתתפות נקבעת על ידי מועדון הגולף.
לטורניר יש מספר מסורות. מ-1949, מוענק לזוכה ז'קט ירוק שאותו יש להחזיר למועדון אחרי שנה. הארוחה בערב התחרות, שהונהגה על ידי בן הוגאן ב-1952, מתקיימת ביום שלישי שלפני הטורניר, בהשתתפות אלופי עבר וחברי הנהלה מסוימים של מועדון הגולף. החל מ-1963, גולפאים מפורסמים, בדרך כלל אלופי עבר, מתכבדים במכת הפתיחה של הסיבוב הראשון.
ג'ק ניקלאוס הוא שיאן הזכיות בטורנירי המאסטרס לאחר שזכה שש פעמים בין 1963 ו-1986. זוכים ידועים אחרים כוללים את טייגר וודס, עם חמש זכיות וארנולד פאלמר עם ארבע זכיות. גארי פלייר, שחקן גולף מדרום אפריקה, ששיחק ב-1961, היה השחקן הלא-אמריקאי הראשון שזכה בטורניר. פלייר מחזיק בשיא ההופעות בטורניר, לאחר ששיחק בו 52 פעמים.
מאז שנפתח ב-1933 המסלול הראשון, הוא שונה פעמים רבות על ידי אדריכלים שונים. בין השינויים: הגומות עוצבו מחדש, מכשולי חול נוספו, מכשולי מים הורחבו, עמדות פתיחה חדשות נבנו, מאות עצים ניטעו, וכמה תלוליות הותקנו.
ב-2019 עמד סך כל הפרסים בטורניר על $11,500,000, מתוכם $2,070,000 עבור הזוכה.
ספוריה

| --- | --- |

ציור משנת 1859
 טריטוריה:  המנדט הבריטי המנדט הבריטי
 מחוז:  מחוז הגליל
 נפה:  נפת נצרת
 שפה רשמית:  ערבית
 שטח:  41,748 דונם עות'מאני (1945)
 סיבת נטישה:  מבצע דקל
 תאריך נטישה:  16 ביולי 1948, 7 בינואר 1949
 יישובים יורשים:  קיבוץ הסוללים, מושב ציפורי וגן לאומי ציפורי
 דת:  מוסלמים
 אוכלוסייה:  ‏
  ‑ ביישוב לשעבר:  4,330 (1945)
 קואורדינטות:  32°45′08″N 35°16′52″E﻿ / ﻿32.752222222222°N 35.281111111111°E﻿ / 32.752222222222; 35.281111111111 
 אזור זמן:  UTC +2
  מפת מיקום  מפה מפורטת   (למפת הגליל המערבי מוגדלת) ספוריה(למפת הגליל המערבי רגילה) ספוריה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ספוריה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ספוריה  he tabBackground:;tabBorder:#aaa;defaultTab:0;
ספוּרִיֶה (ערבית: صفورية) הייתה עיירה ערבית בגליל התחתון, בגבול רכס הרי נצרת וגבעות אלונים, כ-6 קילומטרים צפונית לנצרת, בגובה 260 מטרים מעל פני הים. העיירה הייתה שייכת לנפת נצרת שבמחוז הגליל. על פי סקר הכפרים שנעשה בשנת 1945 השתרעה על פני 41,748 דונם טורקי ואוכלוסייתה מנתה 4,330 תושבים. במלחמת העצמאות, במהלך מבצע דקל, ב-16 ביולי 1948, נכבשה העיירה והתרוקנה מתושביה.